הגשר הקטן

הגשר הקטן (בצרפתית: Petit-Pont וגם Petit-Pont-Cardinal-Lustiger) הוא גשר אבן שנבנה מעל נהר הסן בפריז ומחבר את האי איל דה לה סיטה (בקרבת בית החולים אוטל דייה) והרובע הרביעי (בגדה הימנית) עם הרובע החמישי (בגדה השמאלית). הגשר הנוכחי נחנך ב-1853 אך קיימות עדויות לכך שהיה קיים במקום גשר כבר בתקופת האימפריה הרומית מה שהופך את הגשר לאחד העתיקים בפריז. שם הגשר האי איל דה לה סיטה מחלק את הסן לערוץ רחב וערוץ צר. "הגשר הקטן" עובר מעל הערוץ הצר בעוד ש"הגשרים הגדולים" (לימים גשר החלפנות וגשר נוטרדאם) עוברים מעל הערוץ הרחב. ביוני 2013 שונה שם הגשר ל"הגשר הקטן קרדינל לוסטיז'ה" המנציח את הקרדינל של פריז ז'אן-מארי לוסטיז'ה ששימש בתפקידו הרם בשנים 2005-1981. ההיסטוריה של הגשר הגשר הרומי הגשר הראשון שהוקם במקום היה גשר מעץ בתקופה בה פריז, שנקראה לוטטיה ותושביה היו גאלים, הייתה תחת שלטון האימפריה הרומית. הגשר נועד לשרת את הבאים מדרום לקארדו מקסימוס שנבנה על הגדה הימנית. גשר זה היה באיום מתמיד של השיטפונות בסן ודרש פעולות תחזוקה שוטפת. במאה התשיעית, בתקופת שלטונו של קרל הקירח, נבנו ביצורים כדי להגן על פריז מפני פלישה של ויקינגים ובמסגרת זו נבנו גם ביצורים להגן על גשר העץ. המבנה שהוקם כדי לשמור על הגשר הקטן נקרא "המבצר הקטן" (צר') ב-1111 נהרס גשר העץ הרומי על ידי האציל הנורמני רובר הראשון דה מולן (צר') (בן חסותו של ויליאם הראשון, מלך אנגליה) שתקף את פריז באותה שנה. הגשר של 1185 ב-1185 הורה הבישוף של פריז, מוריס דה סילי (צר') לבנות גשר חדש במקום הגשר הרומי כשבמסגרת פרויקט זה שוקם גם "המבצר הקטן" שהקים קרל הקירח כדי לשמור על הגשר. בנוסף לשמירה על הגשר שוקם מבצר זה כחלק מהקמת חומת פיליפ השני שהקיפה את פריז. ב-1196 נפגע חלק מהגשר בעקבות שיטפונות ותוקן אך בשנים שלאחר מכן נפגע הגשר שוב ושוב בגלל השיטפונות באופן שדרש תחזוקה שוטפת כדי להשאירו פתוח. מועצת העיר פריז התאמצה לשמור על תקינות הגשר מאחר שעד 1378, כשנפתח גשר סן מישל ממערב לו, היה זה הגשר היחיד שחיבר את האי איל דה לה סיטה לגדה השמאלית, מדרום לו. הגשר של 1406 ב-1394 הורה מלך צרפת, שארל השישי, להקים במקום גשר חדש. עבודת התכנון נמסרה לאדריכל רמון דו טמפל (צר'). מימון הקמת הגשר הוטלה כקנס על שבעה מיהודי פריז. הגשר שנבנה היה עשוי מעץ. בינואר 1408 נסחף גשר זה עקב זרימת גושי קרח בסן. הגשר של 1409 ב-1409 נבנה במקום גשר נוסף כשהפעם הוא נבנה מאבן. במפת טרושה-ואיו, מאמצע המאה ה-16, מופיע הגשר כשעליו מבנים כשב-1702 נמנו כבר 26 מבנים על הגשר. ב-1718 נסחפו אל מתחת לגשר סירות משא שהובילו קש שבער. אש זו גרמה לשריפת הגשר וכל המבנים שעליו. הגשר של 1719 ב-1719 הוקם במקום גשר אבן חלופי בן שלוש קשתות שמומן על ידי גיוס כספים מכל תושבי פריז. רוחב הגשר החדש היה גדול בשישה מטר מקודמו ונאסר על תושבי העיר לבנות עליו בתים וחנויות. הגשר של 1853 ב-1850 הוחלט על בניית גשר חדש במקום. עבודת התכנון נמסרה לאדריכל פול-מרטן גלושה דה לגליזרי (צר') כשבניית הגשר החדש החלה עוד באותה שנה. גשר זה נבנה מבטון ואבן ובנייתו הושלמה ב-1853. טקס החנוכה נערך בדצמבר 1853 והגשר נמצא בשימוש עד ימינו. מבנה הגשר הגשר הנוכחי (שנבנה ש-1853) הוא גשר אבן בן קשת אחת שמפתחה כ-32 מטר. אורכו של הגשר 38 מטר ורוחבו 20 מטר וזהו הגשר הקצר ביותר מבין גשרי פריז, שעוברים מעל הסן (נתון המצדיק את שמו "הגשר הקטן"). הגשר מיועד לכלי רכב ומשני צדדיו קיימות מדרכות להולכי רגל. גלריה לקריאה נוספת קישורים חיצוניים הגשר הקטן, באתר structurae.net (בצרפתית) הגשר הקטן, באתר paris.fr (בארכיון) (בצרפתית) הגשר הקטן, באתר travelfranceonline.com הגשר הקטן, באתר eutouring.com ביאורים הערות שוליים